Франсишку де Са де Миранда
О, тази вяра
истинска и ясна…

Превод от португалски: Симеон Хаджикосев, 1984

chitanka.info

О, тази вяра — истинска и ясна,

и волята, до днес неопетнена

и толкоз пъти в огън закалена,

пречистена и винаги прекрасна;

о, вярата, която ме прехласна

със скръб в гръдта, в очите — с жар солена

заради нея минах през геена!

Вината ми — всевечна, всекичасна,

защо ми беше? За едното име —

безсмислица, приятно озвучена.

Честта е дрипел, ала скъпо струва.

Все пак да кажа всичко остави ме,

погубена душа през плач ликува:

към милост не — към прошка устремена.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.